கிண்டூர்

கிண்டூர் (Kintoor or Kintur), இந்தியாவின் உத்தரப் பிரதேசம் மாநிலத்தின் அவத் பிரதேசத்தில் அமைந்த பாராபங்கி மாவட்டத்தில் உள்ள சிரௌலி கௌஸ்பூர் வருவாய் வட்டத்தில் உள்ள பெரிய கிராமம் ஆகும். கிண்டூர் கிராமம் மாவட்டத் தலைமையிடமான பாராபங்கிக்கு  மேற்கே 36.1 கிலோமீட்டர் தொலைவில் உள்ளது. 1857 சிப்பாய்க் கிளர்ச்சியின் போது கிண்டூர் கிராமத்தில் பிரித்தானிய கிழக்கிந்திய கம்பெனிக்கு எதிராக நடைபெற்ற சண்டைக்காக அறியப்படுகிறது.Bulletins and other state intelligence, Part 1
மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 1690 குடியிருப்புகள் கொண்ட கிண்டூர் கிராமத்தின் மக்கள் தொகை 9388 ஆகும். அதில் 4798 ஆண்கள் மற்றும் 4590 பெண்கள் இருந்தனர். இதன் மக்கள் தொகையில் 6 வயதிற்குட்பட்ட குழந்தைகள்17.03%  ஆகும். பாலின விகிதம் 1000 ஆண்களுக்கு 957 பெண்கள் வீதம் உள்ளனர். சராசரி எழுத்தறிவு  53.85% ஆகும். பட்டியல் சமூக மக்கள் 799 ஆக உள்ளனர்.Kintoor Population - Barabanki, Uttar Pradesh
கிண்டூர் கிராமத்தின் சிறப்புகள்
 கிண்டூர் கிராமத்தில் பாயும் காக்ரா ஆற்றின் கரையில் பழங்காலத்து அபூர்வ பாரிஜாத மரம் உள்ளது.
 சிவபெருமானுக்கு அர்ப்பணிக்கப்பட்ட குண்டேஸ்வர் கோயில் அமைந்துள்ளது.
கொமெய்னி & காமெனியின் முன்னோர்
 கிண்டூர் கிராமத்தில் ஈரானின் அதியுயர் தலைவர்களான ரூகொல்லா கொமெய்னி மற்றும் அலி காமெனி ஆகியோரின் முன்னோரான சியா இசுலாம்  மதகுரு சையத் அகமது முசாவி இந்தி என்பவர்  முகலாயப் பேரரசின் ஆட்சியில், கிண்டூர் கிராமத்தில் வாழ்ந்தார். சையத் முசாவி இந்தி  1830ஆம் ஆண்டில் ஈராக்கில் நஜாப்  நகரத்தில் அடக்கம் செய்யப்பட்ட சியா இசுலாமின் முதல் இமாம் இமாம் அலியின் புனித அடக்கத் தலத்தை வணங்கி,  மஸ்சாத்  நகரத்தில் குடியேறினார்.Khamenei, Khomeini Have Roots in UP’s Barabanki  VillageFrom Barabanki to Tehran: Khomeini's UP roots in spotlight amid Israel-Iran tensions

கிண்டூர் சண்டை

6 அக்டோபர் 1858 அன்று கிண்டூர் கிராமத்தில் 1857 சிப்பாய்க் கிளர்ச்சியை ஒடுக்கும் நடவடிக்கையில் பிரித்தானிய கிழக்கிந்திய கம்பெனிப்  படைகள் மற்றும் கபூர்தலா இராச்சியப் படைகள் கிண்டூர் சண்டையில் ஈடுபட்டனர்.House of Commons papers, Volume 43 By Great Britain. Parliament. House of CommonsBulletins and Other State Intelligence Compiled and Arranged from the Official Documents Published in the London Gazette இப்போரில் பிரித்தானிய கிழக்கிந்தியப் படைகள் வெற்றி பெற்றது.

மேற்கோள்கள்

வெளி இணைப்புகள்
 http://offerings.nic.in/directory/adminreps/viewGPmapcvills.asp?gpcode=48746&rlbtype=V 
 http://ourvillageindia.org/Place.aspx?PID=562564
 http://maps.google.co.uk/maps?ll=27.01504,81.483387&z=12&t=h&hl=en
 https://online.omms.nic.in/ASPNet/citizens/DG/05DVC/CensusStatus.aspx?state=UP&district=13&block=13&reportLevel=3
 The British Empire – Indian Mutiny 1857–58
 Google Books – Battle at Kintoor
 "Indian Mutiny" by Saul David 2002 
 Shi'a Islam in Colonial India: Religion, Community and Sectarianism By Justin Jones


பகுப்பு:பாராபங்கி மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்